CELEX: 32004L0078
Language: da
Date: 2004-04-29 00:00:00
Title: Kommissionens direktiv 2004/78/EF af 29. april 2004 om ændring af Europa-Parlamentets og Rådets direktiv 2001/56/EF om opvarmningsanlæg til motorkøretøjer og påhængskøretøjer dertil og af Rådets direktiv 70/156/EØF med henblik på tilpasning til den tekniske udvikling

L 153/102              DA                     Den Europæiske Unions Tidende                         30.4.2004
                             KOMMISSIONENS DIREKTIV 2004/78/EF
                                              af 29. april 2004
            om ændring af Europa-Parlamentets og Rådets direktiv 2001/56/EF om
  opvarmningsanlæg til motorkøretøjer og påhængskøretøjer dertil og af Rådets direktiv
                70/156/EØF med henblik på tilpasning til den tekniske udvikling
                                           (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/156/EØF af 6. februar 1970 om tilnærmelse af
medlemsstaternes lovgivning om godkendelse af motordrevne køretøjer og påhængskøretøjer
dertil1, særlig artikel 13, stk. 2,
under henvisning til Europa-Parlamentets og Rådets direktiv 2001/56/EF af 27. september
2001 om opvarmningsanlæg til motorkøretøjer og påhængskøretøjer dertil2, særlig artikel 5,
og
ud fra følgende betragtninger:
(1)      Direktiv 2001/56/EF er et af de særdirektiver om EF-typegodkendelse, som er udstedt
         i medfør af direktiv 70/156/EØF. I direktiv 2001/56/EF fastlægges kravene til
         typegodkendelse af køretøjer udstyret med anlæg til opvarmning ved forbrænding og
         til typegodkendelse af anlæg til opvarmning ved forbrænding som komponenter.
(2)      I henhold til artikel 5 i direktiv 2001/56/EF skal Kommissionen undersøge
         supplerende sikkerhedsmæssige krav med hensyn til anlæg til opvarmning af
         motorkøretøjer med autogas (LPG).
(3)      Indtil nu har medlemsstaterne anvendt individuelle nationale krav til køretøjer udstyret
         med LPG-opvarmningsanlæg. For at sikre en harmoniseret fremgangsmåde med
         hensyn til de tekniske krav til LPG-udstyr og LPG-opvarmningsanlæg bør to
         europæiske         standarder,       der      nu      foreligger,        anvendes      inden       for
         typegodkendelsessystemet for motorkøretøjer og påhængskøretøjer dertil. På baggrund
         af denne tekniske udvikling anses det derfor for nødvendigt at indføre disse to EN-
         standarder og de vigtigste dele af FN/ECE-regulativ nr. 67 i direktiv 2001/56/EF.
(4)      Direktiv 2001/56/EF bør derfor ændres i overensstemmelse hermed, og navnlig bør
         bilag VIII udskiftes for at opnå større klarhed.
1
         EFT L 42 af 23.2.1970, s. 1. Direktivet er senest ændret ved forordning (EF) nr. 807/2003 (EUT L 122
         af 16.5.2003, s. 36).
2
         EFT L 292 af 9.11.2001, s. 21. Direktivet er ændret ved tiltrædelsesakten af 2003.
 ---pagebreak--- (5) Som følge af indførelsen af krav til LPG-opvarmningsanlæg er det er ikke længere
    nødvendigt med undtagelser vedrørende opvarmningsanlæg til køretøjer til særlig
    anvendelse, især campingbiler og campingvogne, der ofte er udstyret med LPG-
    opvarmningsanlæg. De harmoniserede sikkerhedsbestemmelser i direktiv 2001/56/EF
    skal derfor anvendes på alle køretøjer, herunder køretøjer til særlige formål, som
    omhandlet i bilag XI i direktiv 70/156/EØF.
(6) Direktiv 70/156/EØF bør følgelig ændres i overensstemmelse hermed.
(7) De i dette direktiv fastsatte foranstaltninger er i overensstemmelse med udtalelse fra
    det udvalg for tilpasning til den tekniske udvikling, som er nedsat i henhold til artikel
    13 i direktiv 70/156/EØF —
                                             2
 ---pagebreak--- UDSTEDT FØLGENDE DIREKTIV:
                                              Artikel 1
                                 Ændring af direktiv 2001/56/EF
I direktiv 2001/56/EF foretages følgende ændringer:
1) Bilag I og II affattes som del A i bilag I til dette direktiv
2) Bilag VIII affattes som del B i bilag I til dette direktiv.
                                              Artikel 2
                                 Ændring af direktiv 70/156/EØF
Direktiv 70/156/EØF ændres i overensstemmelse med bilag II til nærværende direktiv.
                                              Artikel 3
                                     Overgangsbestemmelser
1.        Med virkning fra den 1. oktober 2004 må medlemsstaterne, når det gælder en ny
          køretøjstype, der er udstyret med et LPG-fyret opvarmningsanlæg, der overholder
          kravene i bilag I, II og IV til VIII til direktiv 2001/56/EF, som ændret ved dette
          direktiv, ikke af grunde, der vedrører opvarmningsanlæg:
          a)    nægte at bevilge EF-typegodkendelse eller national typegodkendelse eller
          b)    forbyde registrering, salg eller ibrugtagning.
2.        Med virkning fra den 1. oktober 2004 må medlemsstaterne, når det gælder en ny type
          LPG-fyret anlæg til opvarmning ved forbrænding som komponent, der overholder
          kravene i bilag I, II og IV til VIII til direktiv 2001/56/EF, som ændret ved dette
          direktiv, ikke:
          a)    nægte at bevilge EF-typegodkendelse eller national typegodkendelse eller
          b)    forbyde salg eller ibrugtagning.
3.        Med virkning fra den 1. januar 2006 skal medlemsstaterne, når det gælder en
          køretøjstype, der er udstyret med et LPG-fyret opvarmningsanlæg eller en type LPG-
          fyret anlæg til opvarmning ved forbrænding som komponent, som ikke overholder
          kravene i bilag I, II og IV til VII til dette direktiv, afslå at bevilge EF-
          typegodkendelse eller må nægte at bevilge national typegodkendelse.
4.        Med virkning fra den 1. januar 2007 skal medlemsstaterne, når det gælder køretøjer,
          der er udstyret med LPG-fyrede opvarmningsanlæg, der ikke er i overensstemmelse
          med kravene i bilag I, II og IV til VIII til direktiv 2001/56/EF, som ændret ved dette
          direktiv, af grunde, der vedrører opvarmningsanlæg:
                                                   3
 ---pagebreak---          a)     anse de typeattester, der ifølge bestemmelserne i direktiv 70/156/EØF ledsager
                fabriksnye køretøjer, for ikke længere at være gyldige for så vidt angår samme
                direktivs artikel 7, stk. 1 og
         b)     må nægte indregistrering, salg eller ibrugtagning af nye køretøjer, som ikke er
                ledsaget af en typeattest i henhold til direktiv 70/156/EØF.
5.       Med virkning fra den 1. januar 2007 finder kravene i bilag I, II og IV til VIII til
         direktiv 2001/56/EF, som ændret ved dette direktiv, anvendelse for så vidt angår
         artikel 7, stk. 2, i direktiv 70/156/EØF med hensyn til LPG-fyrede anlæg til
         opvarmning ved forbrænding som komponenter.
                                               Artikel 4
                                     Gennemførelse af direktivet
1.       Medlemsstaterne sætter de nødvendige love og administrative bestemmelser i kraft
         for at efterkomme nærværende direktiv senest den 30. september 2004. De meddeler
         straks Kommissionen teksten til disse bestemmelser og en sammenligningstabel, som
         viser sammenhængen mellem de pågældende bestemmelser og nærværende direktiv.
         Når medlemsstaterne vedtager disse bestemmelser, skal de indeholde en henvisning
         til nærværende direktiv, eller de skal ved offentliggørelsen ledsages af en sådan
         henvisning. Medlemsstaterne fastlægger reglerne for denne henvisning.
2.       Medlemsstaterne meddeler Kommissionen teksten til de vigtigste nationale
         retsforskrifter, som de udsteder på det område, der er omfattet af dette direktiv.
                                               Artikel 5
                                             Ikrafttræden
Dette direktiv træder i kraft på tyvendedagen efter offentliggørelsen i Den Europæiske Unions
Tidende.
                                               Artikel 6
                                              Adressater
Dette direktiv er rettet til medlemsstaterne.
Udfærdiget i Bruxelles, den 29. april 2004.
                                                På Kommissionens vegne
                                                Erkki LIIKANEN
                                                Medlem af Kommissionen
                                                   4
 ---pagebreak---                                          BILAG
                                        BILAG I
                      ÆNDRINGER I DIREKTIV 2001/56/EF
                                          DEL A
1. I BILAG I FORETAGES FØLGENDE ÆNDRINGER:
   (a)    I tillæg 1 indsættes punkt 9.10.5.3 og 9.10.5.3.1 som nye punkter:
          “9.10.5.3. En kort beskrivelse af køretøjstypen med hensyn til anlægget til
                       opvarmning ved forbrænding og dets automatiske styring:
                       …………………..
          9.10.5.3.1. skitsetegning over anlægget til opvarmning ved forbrænding,
                       luftindsugningssystemet,                         udstødningssystemet,
                       brændstoftilførselssystemet (herunder ventiler) og de elektriske
                       tilslutninger, hvoraf disses placering i køretøjet fremgår.”
          Punkt 9.10.5.3. (tidligere) nummereres som punkt 9.10.5.4.
   (b)    I tillægget til tillæg 2 indsættes punkt 1.2.1 og 1.2.2 som nye punkter:
          “1.2.1. Fabrikat og type: ………………………………………………
          1.2.2. Evt. komponent- og godkendelsesnummer: …………………….”
   (c)    I tillæg 3 erstattes punkt 1.2 af:
          “1.2. Detaljeret beskrivelse, skitsetegninger og monteringsvejledning for
                 anlægget til opvarmning ved forbrænding og alle dettes komponenter:"
   (d)    I punkt 1.1.2 i tillæg 5 til bilag I erstattes “direktiv 78/548/EØF” af “direktiv
          2001/56/EF”.
2. PUNKT 3.2.1 I BILAG II ÆNDRES SOM FØLGER:
   (a) I rækken "Gasfyret opvarmningsanlæg" i tabellen erstattes "Se bemærkning 2 og
          3" af "Se bemærkning 3"
   (b) Bemærkning 2 slettes.
                                             5
 ---pagebreak---                                               Del B
Bilag VIII erstattes af følgende:
                                         "BILAG VIII
SIKKERHEDSKRAV TIL LPG-ANLÆG TIL OPVARMNING VED FORBRÆNDING OG
                                LPG-OPVARMNINGSANLÆG
1.      LPG-FYREDE OPVARMNINGSANLÆG TIL BRUG UNDER KØRSEL
1.1.    Hvis et LPG-opvarmningsanlæg i et motorkøretøj også kan anvendes, når køretøjet
        er i bevægelse, skal LPG-anlægget til opvarmning ved forbrænding og dettes
        tilførselssystem opfylde følgende krav:
1.1.1.  LPG-anlægget til opvarmning ved forbrænding skal opfylde kravene i den
        harmoniserede standard for flaskegasapperater - Rumforseglede flaskegas-
        opvarmningsapparater til installering i køretøjer og både (EN 624:2000) (*).
1.1.2.  Hvis der er tale om en permanent monteret LPG-tank, skal alle de af anlæggets
        komponenter, der er i kontakt med LPG i den flydende fase (alle komponenter fra
        påfyldningsenheden til fordamper/trykregulator), og den tilhørende installation for
        den flydende fase opfylde de tekniske forskrifter i FN/ECE-regulativ nr. 67-01, del I
        og II samt bilag 3 til 10, 13 og 15 til 17(**).
                                                 6
 ---pagebreak--- 1.1.3   Et LPG-opvarmningsanlægs luftfase-installation i et køretøj skal opfylde kravene i
        den harmoniserede standard for montering af LPG-systemer til beboelsesformål i
        campingvogne og andre køretøjer (EN 1949:2002) (***).
1.1.4   LPG-tilførselssystemet skal være konstrueret således, at LPG tilføres med det
        påkrævede tryk og i den korrekte fase til det monterede LPG-anlæg til opvarmning
        ved forbrænding. Det er tilladt at tappe LPG fra den permanent monterede LPG-tank
        i enten den luftformige fase eller den flydende fase.
1.1.5   Den permanent monterede LPG-tanks væskeudgang for tilførsel af LPG til
        opvarmningsanlægget skal forsynes med en fjernbetjent serviceventil med
        overstrømsventil, som foreskrevet i punkt 17.6.1.1 i FN/ECE-regulativ nr. 67-01.
        Den fjernbetjente serviceventil med overstrømsventil skal fungere således, at den
        uanset tændingskontaktens stilling lukkes inden for fem sekunder efter at motoren
        standses. Hvis anlægget til opvarmning ved forbrænding eller LPG-
        tilførselssystemets tændingskontakt aktiveres inden for disse fem sekunder, kan
        opvarmningsanlægget forblive i funktion. Opvarmningen kan altid startes igen.
1.1.6   Hvis LPG tilføres i den luftformige fase fra den permanent monterede LPG-tank eller
        en eller flere separate LPG-gasflasker, skal der træffes passende foranstaltninger til
        at sikre
1.1.6.1 at LPG i væskefasen ikke kan trænge ind i trykregulatoren eller LPG-anlægget til
        opvarmning ved forbrænding. Der kan anvendes en udskiller, og
1.1.6.2 at der ikke kan finde en ukontrolleret frigivelse sted som følge af en uheld. Der skal
        sikres en mulighed for at stoppe LPG-strømmen ved at installere en anordning
        direkte efter en regulator monteret på gasflaske eller -beholder eller, hvis regulatoren
        ikke er monteret i umiddelbar nærhed af gasflasken eller -tanken, ved at installere en
        anordning direkte før slangen fra gasflasken eller -tanken samt yderligere en
        anordning efter regulatoren.
1.1.7   Hvis LPG tilføres i den flydende fase, skal fordamperen og trykregulatorenheden
        opvarmes i fornødent omfang ved hjælp af en egnet varmekilde.
1.1.8   I motorkøretøjer, der anvender LPG i deres fremdrivningssystem, kan LPG-anlægget
        til opvarmning ved forbrænding tilsluttes samme permanent monterede LPG-tank,
        som tilfører LPG til motoren, forudsat at sikkerhedsforskrifterne for
        fremdrivningssystemet er opfyldt. Hvis der anvendes en separat LPG-tank til
        opvarmning, skal denne tank være forsynet med egen påfyldningsenhed.
2.      LPG-FYREDE OPVARMNINGSANLÆG UDELUKKENDE TIL STATIONÆR
        BRUG
2.1.    Hvis et LPG-opvarmningsanlæg i et motorkøretøj kun er beregnet til at blive
        anvendt, når køretøjet ikke er i bevægelse, skal LPG-anlægget til opvarmning ved
        forbrænding og dettes tilførselssystem opfylde følgende krav:
2.1.1.  Der skal fastgøres permanente mærkninger på det "rum", hvor LPG-gasflaskerne
        opbevares, samt i nærheden af opvarmningsanlæggets kontrolanordning med
        instruktioner om, at LPG-opvarmningsanlægget ikke må være i drift, og at ventilen
        på LPG-gasflasken skal være lukket, når køretøjet er i bevægelse.
                                               7
 ---pagebreak--- 2.1.2. LPG-anlægget til opvarmning ved forbrænding skal være i overensstemmelse med
       forskrifterne i punkt 1.1.1.
2.1.3. LPG-anlæggets luftfase-installation skal være i overensstemmelse med forskrifterne i
       punkt 1.1.3.
________
(*)    Meddelelse fra Kommissionen inden for rammerne af iværksættelsen af Rådets direktiv 90/396/EØF
       af 29. juni 1990 om tilnærmelse af medlemsstaternes lovgivning om gasapparater, EFT C 202 af
       18.7.2001, s. 5.
(**)   FN/ECE-regulativ nr. 67:
       Ensartede bestemmelser vedrørende:
I.     Godkendelse af særligt udstyr til motorkøretøjer, som anvender LPG i fremdrivningssystemet
II.    Godkendelse af køretøjer, som er monteret med særligt udstyr til anvendelse af LPG i
       fremdrivningssystemet, hvad angår montering af sådant udstyr.
       E/ECE/324
                               }     Rev.1/Add.66/Rev.1
       E/ECE/TRANS/505
       E/ECE/324
                               }     Rev.1/Add.66/Rev.1/Amend.1
       E/ECE/TRANS/505
       E/ECE/324
                               }     Rev.1/Add.66/Rev.1/Corr.1
       E/ECE/TRANS/505
       E/ECE/324
                               }     Rev.1/Add.66/Rev.1/Corr.2
       E/ECE/TRANS/505
       E/ECE/324
                               }     Rev.1/Add.66/Rev.1/Amend.2
       E/ECE/TRANS/505
(***)  EN 1949:2002 udarbejdes af Den Europæiske Standardiseringsorganisation (CEN). EN 624:2000
       henviser til EN 1949:2002 (jf. punkt 1.1.1). "
                                                      8
 ---pagebreak---                                               BILAG II
                             Direktiv 70/156/EØF ændres som følger:
(1)    I bilag I tilføjes følgende punkter:
         “9.10.5.3. En kort beskrivelse af køretøjstypen med hensyn til anlægget til
                       opvarmning ved forbrænding og dets automatiske styring:
         9.10.5.3.1. skitsetegning over anlægget til opvarmning ved forbrænding,
                       luftindsugningssystemet,                               udstødningssystemet,
                       brændstoftilførselssystemet (herunder ventiler) og de elektriske
                       tilslutninger, hvoraf disses placering i køretøjet fremgår.”
Punkt 9.10.5.3 (tidligere) nummereres som punkt 9.10.5.4.
(2)    Bilag XI ændres som følger:
(a)      I tillæg 1 affattes punkt 36 således:
Punkt            Emne                Direktiv nr.      M1 ≤ 2 500 (1) M1 > 2 500 (1)     M2   M3
                                                             kg               kg
  “36      Opvarmningsanlæg        2001/56/EF                X                 X          X   X”
(b)      I tillæg 2 affattes punkt 36 således:
Punkt        Emne           Direktiv nr.    M1    M2   M3    N1    N2     N3   O1   O2    O3  O4
  “36   Opvarmningsan       2001/56/EF       X    X     X     X     X     X     X    X    X   X”
               læg
(c)      I tillæg 3 tilføjes følgende punkt 36:
Punkt        Emne           Direktiv nr.    M1    M2   M3    N1    N2     N3   O1   O2    O3  O4
  “36   Opvarmningsan       2001/56/EF       X    X     X     X     X     X     X    X     X   X”
               læg
(d)      I tillæg 4 tilføjes følgende punkt 36:
Punkt                      Emne                      Direktiv nr.          Mobilkran klasse N
  “36               Opvarmningsanlæg                2001/56/EF                     X”
                                                   9
 ---pagebreak--- (e) I "Forklaring på bogstavsymboler" slettes følgende symboler:
“I  Anvendelsen begrænset til opvarmningsanlæg, som ikke er specielt konstrueret til
    beboelsesformål."
“P  Anvendelsen begrænset til opvarmningsanlæg, som ikke er specielt konstrueret til
    beboelsesformål. Køretøjet skal være forsynet med et passende system fortil."
                                        10